b'\n_START_ARTICLE_\n10Base2\n_START_PARAGRAPH_\n10Base2 on IEEE 802.3:n mukainen l\xc3\xa4hiverkkokaapelointi, jolla liikenn\xc3\xb6id\xc3\xa4\xc3\xa4n nopeudella 10 Mbps ja jossa kaapelisegmentin (kaapeliosuuden, jossa ei ole toistinta) suurin pituus on 185 metri\xc3\xa4._NEWLINE_10Base2-kaapelointia kutsutaan ohut-Ethernetiksi. K\xc3\xa4ytett\xc3\xa4v\xc3\xa4 kaapeli on 50 ohmin koaksiaalikaapelia. Signaalityypilt\xc3\xa4\xc3\xa4n verkko on kantataajuusverkko, jossa signaali varaa koko siirtotien leveyden itselleen._NEWLINE_10Base2 on vanhentunut tekniikka, eik\xc3\xa4 siihen pohjautuvia verkkoja en\xc3\xa4\xc3\xa4 rakenneta.'